Rikunarita-ORG/Wikinium huggingface dataset:
# Australia

Mandrera Australia.
**Australia** no sambua negara si so tanö yöu hulo Papua ba hulo Timor ba ba gotaluara nasi sebua Oseania ba Samudra Indonesia. Ibu kota khönia ya'ia Canberra, heŵa'ae Sydney kota fondrege ebua.
# Bögi

| **Bögi(Kelelawar)* |
| --- |
|  |
| Klasifikasi ilmiah |
| Kingdom: | Animalia |
| Filum: | Chordata |
| Kelas: | Mammalia |
| Infrakelas: | Eutheria |
| Superorder: | Laurasiatheria |
| Order: | **Chiroptera** Blumenbach, 1779 |
| Subordo |
|
Megachiroptera
Microchiroptera  |
|  |
| Persebaran spesies kelelawar di seluruh dunia |

**Bögi** ma ba li Indonesia lakaoni ia; **Kelelawar** sambua gurifö so'afi, sohombo ba sifao ba gangolifa *mamalia* si'onarai ba *ordo (biologi)* **Chiroptera** si so ahe dua rozi si tola mangafo sifao ba gafi. Ba Danö Niha, bögi andre, oya ngawalö simane; bögi lae, bögi helua, bögi mbanua. Na bögi lae, sasese so ba lehe-lehe gae. Na bögi da'a, no ide-ide sibai mbotonia. Na bögi helua, ebua ma'ifu moroi ba mbögi lae, asese ba hogi nohi, sanagaule ba hakhi nohi, barö mbulu nohi. Na bögi sebua, sasese so ba hogu geu sebua, sebolo afi ba simanga bua geu simane bua ndruria. La'a-la'a mbunia, hulö zohowu, gamaudu högönia. Fefu mbögi si no oi la'ila niha si so ba Danö Niha, fefu tola la'a.

## Famaosatö Mbögi *(Klasifikasi)*

Bögi ma ba wamahaö (*Chiroptera*) no lafa'oli ba ngawawa simane ba da'a tou:

* Pteropodidae (codot) mazui bögi simanga bua geu *(kelelawar pemakan buah)*
* Emballonuridae *(kelelawar eko-trubus)*
* Megadermatidae *(vampir palsu)*
* Nycteridae *(kelelawar muka-cekung)*
* Rhinolophidae *(kelelawar-ladam)*
* Hipposideridae *(barong)*
* Vespertilionidae *(kelelawar biasa)*
* Molossidae *(kelelawar bibir-keriput)*

## Faigi göi

* Bögi Helua
* Bögi Lae
* Bögi Mbanua

## Khai-khai baero

* (Li Inggris) UK Bat Conservation Trust Archived 2022-08-29 at the Wayback Machine
* (Li Inggris) Museum zoologi Universitas Michigan Archived 2003-12-12 at the Wayback Machine
* (Li Inggris) Kelelawar and Tarsier Archived 2012-04-15 at the Wayback Machine
* (Li Inggris) Tree of Life Archived 2020-07-26 at the Wayback Machine
* Bat Conservation International (US) Archived 2014-08-11 at the Wayback Machine
* Organization for Bat Conservation (US) Archived 2015-05-08 at the Wayback Machine
* Evolution of cranial morphology in bats in relation to diet (by Divulgare)
* (Li Inggris) Bat evolution linked to warming
* (Li Inggris) Microbat Vision Archived 2020-01-29 at the Wayback Machine
* (Li Inggris) Kelelawar Australia
* (Li Inggris) Article - Safely and Humanely Deal with Bat in House
* (Melayu) Hewan Kelawar.htm

## Umbu
# Bogo

| **Bogo** |
| --- |
|  |
| Bogo sauri ba Amerika Utara |
| Klasifikasi ilmiah |

**Bogo** no aurifö si hulö de'u sebua, bunia aganau ba agatarö hulö ndroi, si tobali fangöna famoloi nudu sedöna mondra'u ya'ira. Tefaböbö ia ba gaurifö satarö ifö ba wanaba hadia ia (li Indonesia *hewan pengerat*, li Latin *Rodentia*). Ara auri ia, so zi no irai auri 32 fakhe. Bogo si so ba Afrika manga balö geu, gowi, bua geu awö fakhe ba laza/nowi. Bogo si so ba Amerika asese toröi ira ba hogu geu ba wemanga bulu geu, ba hiza la'a göi ndru'u.

## Fonga'eu

Si to'ölönia fa'anau mbogo 60-90 cm, inönö ba da'ö 20-25 cm gi'o. Fa'abua mbotora 5-16 kg ba omböilara owulo ba no ahou sibai na mofanö. La'a-la'a mbura no amarukhata zafusi, sohawu-hawu ba sowaru-waru.

Oya ngawalö mbogo, so zi tefaböbö ba ngawalö *Hystricidae* (si tesöndra ba Italia, Asia ba Afrika) ba so göi ba *Erethizontidae* (si tesöndra ba Amerika Utara ba Selatan). Si fagölö khöra ya'ia da'ö bulu si hulö ndroi börö me so khönia bakha nifotöi *keratin*. Bogo *hystricidae* egebua ba ha mangalui gö ira ba zi bongi. Bogo si tefaböbö ba *Erethizontidae* no igide-ide ba tola göi mangalui gö ira ba zi ma'ökhö.

## Habitat

Bogo si tefaböbö ba Hystricidae
Tesöndra mbogo ba mbenua tropis ba Asia, Eropa Selatan, Afrika, Amerika Utara ba Amerika Selatan. Auri ira ba gatua, ba danö simate, ba danö soya kara segebua ba ba naere-naere hili. Si to'ölönia mangalui gö ira ba zi bongi, heŵa'ae so göi mbogo sangalui gö ba zi ma'ökhö

## Kultivasi

Bogo tenga urifö, börö da'ö lö waö-waö wanguri ya'ia (li Indonesia *pembudidayaan* ma *kultivasi*).

## Fangoguna'ö

Si to'ölönia lö labali'ö ö mbogo. Ba hiza ba Asia Tenggara, töra-töra ba Vietnam, labali'ö ia börö gö. Andrö wa itugu alö wa'oya mbogo ba da'ö.

So ösa niha samaliaro bogo ba nomo tobali urifö hulö zimane mao ba asu. Ba hiza lö to'ölö da'a.

Balu högö moroi ba mbu mbogo nifazökhi ndra niha asli Amerika
Logo libertarianisme Amerika samokhala mbogo
Ba Amerika so zangoguna'ö bu mbogo tobali famoadu bala högö simane nifalua ndra niha asli Amerika (faigi gambara). Baero da'ö la'oguna'ö gambara mbogo tobali tandra libertarianis Amerika (faigi gambara), ya'ia da'ö hou wangera-ngera sanguma'ö wa tebai mubörögö wasöndrata, ba hiza tola molau balö na lasuwö ita niha, ena'ö böi irugi te'ala ita.

## Faniaga

Lö tefamawa mbogo, andrö wa lö ya'ia ba waniaga.

## Onönöta

Ba li Indonesia latötöi mbogo *landak*. Ba li Inggris lafotöi ia *porcupine*, nihalö moroi ba li Italia *porcospino*, eluahania bawi si so ndroi.

## Umbu